open-index/open-wikipedia-markdown huggingface dataset:
Niels Högel

**Niels Högel** (s. 30. joulukuuta 1976 Wilhelmshaven) on saksalainen sarjamurhaaja ja entinen sairaanhoitaja, joka tuomittiin kesäkuussa 2019 elinkautiseen vankeusrangaistukseen 85 potilaansa murhasta vuosien 1999–2005 välillä. Hän itse myönsi murhista 55. Högel saattaa päästä ehdonalaiseen aikaisintaan vuonna 2034, istuttuaan tuomiostaan 15 vuotta.

Hänen sanotaan olevan Saksan historian pahimpia sarjamurhaajia, jolla on eniten uhreja rauhan aikana. Hänellä uskotaan olevan jopa 300 uhria viidentoista vuoden aikana.

Syyttäjän mukaan Högel myrkytti potilaitaan tarkoituksenaan tehdä vaikutus kollegoihinsa. Ensin hän annosteli potilailleen tappavan määrän sydänlääkettä ja yritti sen jälkeen näyttävästi elvyttää näitä. Högelin entisen työkaverit ovat kertoneet medialle tämän toimineen aina saman kaavan mukaan: tosipaikan tullen Högel kiirehti paikalle, työnsi kollegansa sivuun ja ryntäsi potilaan luo. Sankarimaisen toimintansa ansiosta mies sai lempinimen "Elvyttäjä-Rambo".

Högel sanoi oikeudessa, ettei hän muista, mitä tapahtui potilaille, joiden kuolemaan hänellä epäillään olleen osuutta. Saksalaislehti *[[Süddeutsche Zeitung]]* kertoo Högelin puhuneen asiasta aivan kuin mistä tahansa tavanomaisesta tapahtumasta. Hän ei osoittanut sympatiaa tai katumusta.

Högel eli onnellisen lapsuuden ja hänen elämänsä on ollut järjestyksessä myös aikuisiällä. Mitään vihjeitä ei ole siitä, miksi hän syyllistyi lukuisiin murhiin. Entinen sairaanhoitaja on selittänyt tekojaan ikävystymisellä. Hän kertoi olleensa tylsistynyt ja halunneensa harjoittaa "erinomaisia elvytystaitojaan".

## Kiinnijääminen ja ensimmäinen tuomio
Murhien sarja katkesi vuonna 2005, kun hoitajakollegat saivat Högelin kiinni Delmenhorstin sairaalassa tämän ollessa peukaloimassa potilaan insuliinipumppua. Högel tuomittiin murhayrityksestä seitsemän vuoden vankeuteen. Muiden Högelin hoitamien, jo menehtyneiden potilaiden omaiset vaativat tutkimusten laajentamista.

Vuonna 2015 päättyneessä toisessa oikeudenkäynnissä Högel tuomittiin kahdesta murhasta ja kahdesta murhayrityksestä. Oikeudenkäynnin aikana Högel tunnusti psykiatrille tappaneensa jopa 30 ihmistä, kertoo Britannian yleisradio BBC uutisissaan. Tunnustuksen jälkeen tutkintoja laajennettiin. Tapauksen selvittämiseksi 130 Högelin entisen potilaan ruumiit kaivettiin ylös ja niistä etsittiin merkkejä lääkkeistä, jotka olisivat voineet aiheuttaa sydänpysähdyksen.

Oldenburgin sairaalan tilastot osoittavat BBC:n mukaan, että kuolemien ja elvytysten määrä yli kaksinkertaistui Högelin ollessa töissä. Saksalaismedioiden mukaan Högel siirrettiin pois yksiköstä, jossa hän työskenteli, kun ensimmäiset epäilykset hänen toimistaan olivat heränneet. Siitä huolimatta hänelle myönnettiin "erinomaisesta työstä" todistus, jota hän hyödynsi löytääkseen uuden työpaikan toisesta sairaalasta. Siellä hän on saattanut tappaa vielä 60 potilasta.

## Lähteet

## Aiheesta muualla
*
Yoo Sang-chul

**Yoo Sang-chul** (; 18. lokakuuta 1971 Soul – 7. kesäkuuta 2021 Soul) oli eteläkorealainen jalkapalloilija. Pelipaikaltaan hän oli keskikenttäpelaaja.

Yoo edusti seuratasolla pisimpään Ulsan Hyundaita mutta pelasi myös Japanissa Yokohama F. Marinosin (1999–2000 ja 2003–2004) sekä Kashiwa Reysolin (2001–2002) joukkueissa.

Etelä-Korean maajoukkueessa Yoo pelasi 123 ottelua ja teki niissä 18 maalia vuosina 1994–2005. Hän pelasi vuoden 1998 MM-kilpailuissa kolme ja vuoden 2002 MM-kilpailuissa seitsemän ottelua ja teki molemmissa yhden maalin.

Yoolla todettiin haimasyöpä marraskuussa 2019. Hän kuoli sairauteensa 49-vuotiaana kesäkuussa 2021.

## Lähteet
Keilaniemen tunneli

**Keilaniemen tunneli** on maantietunneli seututiellä 101 eli Kehä I:llä. Se sijaitsee Espoossa Otaniemen kaupunginosassa.

Keilaniemen tunnelin pituus 445 metriä ja lisäksi siihen kuuluu 15 metrin pituinen silta. Tunnelin leveys on 37 metriä. Sen valmistamiseen käytettiin noin 70&nbsp;000 m³ betonia. Tunnelin korkeus on 7 metriä ja sallittu ajoneuvokorkeus 5 metriä. Kesäkuussa 2019 käyttöönotetun tunnelin rakentaminen aloitettiin 2016, tunnelin tilaaja ja rakennuttaja on Espoon kaupunki. Rakennusprojektin hinta oli 100 miljoonaa euroa.

## Lähteet

## Aiheesta muualla
*Verkkouutiset: Yli 400-metrinen tunneli avautuu liikenteelle (4.6.2019)
Kim Tae-young

**Kim Tae-young** (s. 8. marraskuuta 1970 Goheung) on eteläkorealainen jalkapalloilija. Pelipaikaltaan hän oli keskuspuolustaja.

Kim edusti seuratasolla pisimpään kotimaassaan Chunnam Dragonsia.

Etelä-Korean maajoukkueessa Kim pelasi 104 ottelua ja teki niissä kolme maalia vuosina 1992–2004. Hän pelasi vuoden 1998 MM-kilpailuissa kolme ja vuoden 2002 MM-kilpailuissa seitsemän ottelua.

## Lähteet
Scott Sidney

**Scott Sidney** (27. huhtikuuta 1874 - 20. heinäkuuta 1928) oli yhdysvaltalainen elokuvaohjaaja. Hän kuoli sydänkohtaukseen Lontoossa 1928.

## Lähteet
Hwang Sun-hong

**Hwang Sun-hong** (s. 14. heinäkuuta 1968 Yesan) on eteläkorealainen jalkapalloilija. Pelipaikaltaan hän oli hyökkääjä.

Hwang pelasi seuratasolla kotimaansa lisäksi Saksassa ja Japanissa.

Etelä-Korean maajoukkueessa Hwang pelasi 103 ottelua ja teki niissä 50 maalia vuosina 1993–2002. Hän on vielä vuonna 2019 Etelä-Korean maajoukkuehistorian toiseksi paras maalintekijä. Hän pelasi vuosien 1990, 1994 ja 2002 MM-kilpailuissa. Vuoden 1994 kisoissa hän teki maalin Saksaa ja vuoden 2002 kisoissa Puolaa vastaan.

## Lähteet
Choi Soon-ho

**Choi Soon-ho** (s. 10. tammikuuta 1962 Cheongju) on eteläkorealainen jalkapalloilija. Pelipaikaltaan hän oli hyökkäävä keskikenttäpelaaja.

Choi edusti seuratasolla pisimpään kotimaassaan Pohang Steelersiä ja lopetti uransa Ranskassa Stade Ruthénois'n joukkueessa vuonna 1993.

Etelä-Korean maajoukkueessa Choi pelasi 95 ottelua ja teki niissä 30 maalia vuosina 1980–1991. Hän pelasi vuosien 1986 ja 1990 MM-kilpailuissa ja teki vuoden 1986 kisoissa maalin Italiaa vastaan.

## Lähteet
Ha Seok-ju

**Ha Seok-ju** (s. 20. helmikuuta 1968 Hamyang) on eteläkorealainen jalkapalloilija. Pelipaikaltaan hän oli keskikenttäpelaaja.

Ha edusti seuratasolla kotimaassaan Pusan Daewoo Royalsia ja Pohang Steelersiä sekä Japanissa Cerezo Osakaa ja Vissel Kobea.

Etelä-Korean maajoukkueessa Ha pelasi 95 ottelua ja teki niissä 23 maalia vuosina 1991–2001. Hän pelasi kaksi ottelua sekä vuoden 1994 että vuoden 1998 MM-kilpailuissa. Jälkimmäisessä turnauksessa hän teki maalin Meksikoa vastaan. MM-karsinnoissa hän teki kaikkiaan kymmenen maalia.

## Lähteet
Avoimet kylät

**Avoimet kylät** (kirjoitusmuoto Avoimet Kylät) on Suomen Kylät ry:n yhdessä paikallisten kyläyhdistysten ja muiden toimijoiden kanssa vuosittain järjestämä valtakunnallinen kesätapahtuma manner-Suomessa kesäkuun toisina lauantaina.  Tapahtumaan osallistuu 6. kesäkuuta 2019 jo noin 1&nbsp;500 paikallista tapahtumanjärjestäjää. Joidenkin kuntien tai kaupunkien kylissä voi olla useampia kuin yksi tapahtuma. 

## Kokoonpano

## Lähteet
Mieliäissuo

**Mieliäissuo** on Natura-2000 -luonnonsuojelualue, mikä käsittää myös Kairessuon sekä niiden välisen kapean, metsäisen kannaksen. Suot ovat tyypiltään edustavia Rannikko-Suomen kermikeitaita. Soiden keskellä on puuttomia, karuja nevoja ja reunoilla erilaisia rämeitä ja korpia. Kairessuo on täysin luonnontilainen suo ja Mieliäissuokin melko luonnontilainen. 

Kansainvälisen luonnonsuojeluliiton, IUCN:n, World Database on Protected Areas:n tietokannan mukaan Mieliäissuon luonnonsuojelualue ilmoitettiin 1996 perustetuksi alueeksi.

Luonnonsuojelualueen pysäköintialueen osoite on Koskustentie 531, Orimattila.  

## Luontopolku 2008

Mieliäissuolla on 3,2 kilometriä pitkä 24. toukokuunta 2008 käyttöön avattu luontopolku, mistä osalla ovat pitkospuut. Luontopolulla on myös lintuhavaintotorni. Se sijaitsee Kairessuon lounaispuolella Mieliäissuolla paikassa. 60.820659722,25.877496667 .  Tornin maapinnan korkeus merenpinnasta on 85 metriä.  Noin kahdenkymmenen metrin korkuisen havaintotornin havaintotason korkeus voi olla merenpinnasta noin 100 metriä.

Se rakennettiin perusrunkonsa osalta Niinikosken peruskoulun kentällä. Perusrunko siirrettiin puolustusvoimien Mil Mi-8 - sotilaskuljetushelikopterilla suolle paikoilleen. Lintuhavaintotornissa voi olla kerrallaan kymmenen aikuista tai kaksikymmentä alle 12-vuotiasta. Luontopolku rakennettiin osana yhteinen 3+3 yhteinen ympäristö - Eu-hanketta. Luontopolku sijaitsee pääosaltaan Natura 2000 - luonnonsuojelualueella, mutta myös osittain muulla Kairessuon pohjois- ja itäreunoilla, yksityisellä, maalla.  

Mieliäissuolla on havaittu lintuja: isolempinkäisiä, kalasääksiä, kapustarintoja, keltavästäräkkejä, kiuruja, kurkia, liroja, metsäkirviäisiä,  niittykirviäisiä, riekkoja, suopöllöjä, taveja ja töyhtöhyyppiä. Kesällä 2015 on havaittu myös joutsen. Maaseläimiä alueella ovat hirvi, kettu, metsämyyrä, peltomyyrä, supikoira ja vesimyyrä. 

Alueella on lintutornin lisäksi myös Pekan laavu, mikä avattiin käyttöön 24. syyskuuta 2023. 

 

Mieliäissuo on myös amatööriradion luontolähetyskohde *OHFF-0256, Mieliäissuo*.   

## Luonnonsuojelualue

Euroopan unionin luokittelun mukaan alue koostuu pinta-alaltaan 156,6 hehtaarista *Active raised bogs* (habitat type code 7110)  , 3,4 hehtaarista *Western Taïga* (habitat type code 9010)  ja 76,6 hehtaarista *Bog woodland* (habitat type code 91D0). 

## [[YouTube]]
*Kairessuon-Mieliäissuon luontopolku, 2017 
**lintuhavaintotorni 
*Kairessuo-Mieliäissuo talvella 
## Muuta
*Tuomo Nykäsen esittely 

## Lähteet
Big Bang Echo

**Big Bang Echo** on suomalaisen Markus Copperin suunnittelema veistos, joka sijaitsee Turun yliopiston kampusalueella, fysiikan laitosrakennuksen edustalla. Sen tilasi Valtion taideteostoimikunta vuonna 1998, ja se paljastettiin vuonna 2000.

Valtion taideteostoimikunta päätti vuonna 1997 järjestää kuuden taiteilijan kutsukilpailun fysiikan laitosrakennuksen edustalle sijoitettavasta veistoksesta. Kilpailun voittanessa Big Bang Echossa veistokseen liitetty lautasantenni vastaanottaa sähkömagneettista säteilyä, joka on teorioiden mukaan peräisin alkuräjähdyksestä, ja muuttaa sen ääneksi. Alkuräjähdyksestä peräisin olevaa säteilyä tutkivat ensi kertaa yhdysvaltalaiset John C. Mather ja George Smoot, jotka saivat tutkimuksestaan Nobelin fysiikanpalkinnon vuonna 2006.

Teos on valmistettu spektroliitista ja sen kaiuttimet ruostumattomasta teräksestä. Se kuuluu Valtion taidekokoelmaan.

## Lähteet

## Aiheesta muualla
*
Lee Dong-gook

**Lee Dong-gook** (s. 29. huhtikuuta 1979 Pohang) on eteläkorealainen jalkapalloilija. Pelipaikaltaan hän on hyökkääjä.

Lee on edustanut seuratasolla pisimpään kotimaassaan Jeonbuk Hyundai Motorsia mutta kävi pelaamassa myös Saksassa Werder Bremenin ja Englannissa Middlesbrough'n joukkueessa.

Etelä-Korean maajoukkueessa Lee on pelannut 104 ottelua ja tehnyt niissä 33 maalia vuosina 1998–2017. Hän pelasi vuosien 1998 ja 2010 MM-kilpailuissa.

## Lähteet
Otto Eckmann

**Otto Eckmann** (19. marraskuuta 1865 Hampuri – 11. kesäkuuta 1902 Badenweiler) oli saksalainen taidemaalari, graafikko ja kirjainmuotoilija. Hän opiskeli Kunstgewerbeschulessa Hampurissa ja Nürnbergissä sekä Münchenin taideakatemiassa. 

Vuonna 1894 Eckmann luopui maalaustaiteesta ja keskittyi käyttötaiteeseen. Hän teki graafisia töitä muun muassa Pan- ja Jugend-lehdille sekä AEG:lle. Lisäksi hän suunnitteli kirjankansia useille kustantamoille. Hän suunnitteli myös S. Fischerin kustantamon logon. Vuodesta 1897 Eckmann opetti koristemaalausta Berliinissä. Eckmann on suunnitellut kirjaintyypit Eckmann ja Fette Eckmann.

## Lähteet

## Aiheesta muualla
Vieraskynä

**Vieraskynä** on monessa lehdessä palsta, jolla julkaistaan lehden toimituksen ulkopuolisten asiantuntijoiden kirjoituksia. Ne ovat usein pääkirjoitusta vastapäätä, toisaalla kuin tavallisten lukijoiden mielipidekirjoitukset.

Helsingin Sanomat julkaisee vieraskynäpalstallaan asiantuntijoiden kannanottoja ajankohtaisista aiheista. Myös monilla muilla suomalaisilla tiedotusvälineillä on vieraskynäpalstoja.

## Lähteet
Paritapreviiri

**Paritapreviiri** (C40H43SN7O7) on makrosyklinen laktaameihin ja sulfonamideihin kuuluva orgaaninen yhdiste. Yhdistettä käytetään lääketieteessä hepatiitti C-infektioiden hoitoon yhdessä muiden viruslääkkeiden kanssa. Paritapreviiri kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Paritapreviiri sitoutuu hepatiittiviruksen peptidaasientsyymeihin kuuluvaan entsyymiin NS3‐4A. Virus tarvitsee tätä entsyymiä jakaantumisessa tarvittavien proteiinien muodostumiseen. Paritapreviiri estää siotutuessaan entsyymin normaalin toiminnan ja virus ei kykene lisääntymään. Lääkeaine hajoaa melko nopeasti maksassa, minkä vuoksi sitä käytetään yhdistelmänä ritonaviirin kanssa ja ritonaviiri hidastaa paritapreviirin metaboliaa. Lisäksi lääkeaineen kanssa käytetään ombitasviiriä ja mahdollisesti myös dasabuviiriä. Yhdistelmät tehoavat hepatiittiviruksen genotyyppeihin 4 ja dasabuviirin kanssa myös genotyyppiin 1 ja teho on usein erittäin hyvä. Paritapreviiri annostellaan tablettina. Paritapreviiri hyväksyttiin markkinoille Yhdysvalloissa vuonna 2014 ja Euroopan unionin alueella 2015.

## Haittavaikutukset
Paritapreviirin, ombitasviirin, dasabuviirin ja ritonaviirin yhdistelmä on useimmiten hyvin siedetty. Mahdollisia haittavaikutuksia ovat unettomuus, väsymys, pääkipu, huonovointisuus, ripuli ja ihottuma.

## Lähteet
Verinen viikonloppu

**Verinen viikonloppu** tai **Sam Peckinpahin Verinen viikonloppu** (*The Osterman Weekend*) on Sam Peckinpah'n ohjaama yhdysvaltalainen vakoilutrilleri vuodelta 1983. Ohjaajansa viimeiseksi jääneen elokuvan ovat Robert Ludlumin samannimisen romaanin (1972, suom. Otava 1984) pohjalta käsikirjoittaneet Ian Masters ja Alan Sharp. Elokuvan pääosia näyttelevät Rutger Hauer, John Hurt, Craig T. Nelson, Burt Lancaster ja Dennis Hopper.

## Juoni
Yhdysvaltojen agentti Fassett (Hurt) joutuu kokemaan työnantajansa CIA:n juoniman vaimonsa murhan ja ryhtyy kostotoimiin. Television kovapintaista ja hallitukselle kriittistä talk show -isäntää (Hauer) epäillään yhteyksistä Neuvostoliiton vakoilujärjestö KGB:hen. Burt Lancaster on CIA:n päällikkö. Vainoharhaiset kuviot selviävät väkivallantäyteisen viikonlopun kuluessa.

## Vastaanotto
*Helsingin Sanomien* Mikael Fränti luonnehti elokuvaa sen tv-esityksen 1990 alla mehukkaaksi agenttitrilleriksi Ludlumin sekavasta romaanista, muttei pitänyt sitä Peckinpah’n parhaisiin ohjauksiin kuuluvana. Hänestä sen ”teurastus” ja väkivalta on usein itsetarkoituksellista, ja juoneen on jäänyt teennäisiä sotkuja ja vyörytyksiä.
*[[Video-opas|Video-oppaassa]]* vuodelta 1994 Asko Alanen tiivisti elokuvan sanoihin ”teknisellä keikailulla tehostettu pienen vakoiluringin keskinäinen salaliittosoppa” ja antoi sille kaksi tähteä viidestä.

## Lähteet
Bechdelin testi

**Bechdelin testi** on yhdysvaltalaisen sarjakuvapiirtäjän Alison Bechdelin kehittämä kolmen kohdan testi, jota vasten voi tutkia sukupuolten tasa-arvoista esittämistä näytelmäelokuvissa. Elokuva läpäisee Bechdelin testin, jos sen tarinassa
# esiintyy vähintään kaksi naishahmoa
# jotka keskustelevat keskenään
# jostakin muustakin kuin miehistä.

Kysymyssarja esiintyi ensi kerran Bechdelin vuonna 1985 julkaisemassa *[[Lepakkoelämää]]* (Dykes To Watch Out For) -lesbosarjakuvan stripissä. Bechdel kertoo keksineensä sen yhdessä silloisen karateharjoittelukumppaninsa Liz Wallacen kanssa, ja pitääkin parempana kutsua testiä ”Bechdelin–Wallacen testiksi”. 

Bechdelin mukaan testi oli alkujaan pelkkä vitsi, eikä hän tarkoittanut, että siitä tulisi mikään oikea mittari.

Testiä läpäisemättömät elokuvat eivät välttämättä ole seksistisiä, vaan usein vain niin sanottuja ”miesten tarinoita”, joissa naiset ovat sivuosassa. *Helsingin Sanomat* haastatteli vuonna 2013 muun muassa suomalaista elokuvaohjaajaa Aleksi Mäkelää, joka piti selvänä ettei hänen ohjaamissaan tarinoissa ole keskenään eri asioista keskustelevia naishahmoja. Testin ulkopuolelle jäävät myös muun muassa Harry Potter- ja Pirates of the Caribbean -elokuvasarjojen jokainen osa, samoin kuin valtaosa Tähtien sota -elokuvista. Vuoden 2013 yhdeksästä katsotuimmasta suomalaiselokuvasta kuusi läpäisi testin.

Loppuvuodesta 2013 testi otettiin käyttöön neljässä ruotsalaisessa elokuvateatterissa, jotka alkoivat merkitä esittämänsä elokuvan markkinointimateriaaliin kirjaimen A jos elokuva täyttää Bechdelin testin vaatimukset.

## Lähteet

## Aiheesta muualla

* https://bechdeltest.com/ Sivustolle on kerätty yli 10 000 elokuvan tulokset Bechdelin testissä
Suomen yksityismaiden luonnonsuojelualueet

**Suomen yksityismaiden luonnonsuojelualueet**, varsinaisesti *yksityismaiden luonnonsuojelualueet*, minkä perustamispäätösten lyhenne on YSA, on yksityisten maanomistajien vapaaehtoiseen luonnonsuojeluun perustuva luonnonsuojeluohjelma. Metsähallituksen verkkosivun mukaan *Yksityiset luonnonsuojelualueet muodostetaan maanomistajan hakemuksesta ELY-keskusten päätöksellä kuntien, yhteisöjen ja yksityisten maille. Niitä on hyvin erilaisia luonnonpuistojen kaltaisista linnustonsuojelualueista perinnemaisemaltaan arvokkaisiin kartanopuistoihin. Toisinaan alueet liittyvät rajatta valtion luonnonsuojelualueisiin ja niillä saattaa olla yhteistä palveluvarustusta. Metsähallituksen Luontopalvelut voi hoitaa myös yksityisiä luonnonsuojelualueita yhteistyössä omistajan kanssa.* 

## Lähteet
Espanjannokkasärki

**Espanjannokkasärki** (*Chondrostoma polylepis*) on särkien (Cyprinidae) heimoon kuuluva kalalaji. Se kasvaa tavallisesti 25 senttimetrin mittaiseksi. Lajilla ei ole merkittävää kalataloudellista merkitystä. Espanjannokkasärjet elävät parvissa.

## Lähteet
Kirkkokuoro

**Kirkkokuoro** on seurakuntatoiminnassa toimiva kuoro, joka harjoittelee hengellistä kuorolaulua ja esiintyy sekä seurakunnan tilaisuuksissa että omissa konserteissaan. Kirkkokuoron nimi juontaa siitä, että kirkko ja sen jumalanpalvelus on tyypillinen esiintymispaikka.

Tyypillisesti kirkkokuoroissa lauletaan moniäänisesti. Kirkkokuorojen koko on harvoin yli 30 laulajaa.

Kirkkokuoroharrastus on maailmanlaajuinen ilmiö. Suomessa toimii satoja kirkkokuoroja Suomen Kirkkomusiikkiliiton 17 eri paikallispiirissä.

## Lähteet
Bosniannokkasärki

**Bosniannokkasärki** (*Chondrostoma phoxinus*) on särkien heimoon (Leuciscidae) kuuluva länsibalkanilainen makean veden kalalaji. Se on varsin pienisuomuinen kala, suomuja on kylkiviivalla 88-90 kappaletta. Nämä kalat elävät parvissa vuolaissa virroissa.

## Lähteet
Ylikinsorva

**Ylikinsorva** (*Scardinius graecus*) on särkien heimoon (Leuciscidae) kuuluva kreikkalainen makean veden kalalaji.

## Ulkonäkö ja koko
Ylikinsorvalla on keltaiset silmät, jotka ovat läpimitaltaan noin yhden senttimetrin. Kala muistuttaa muodoltaan sorvaa, mutta ruumis on solakampi ja sen korkein kohta on lähempänä kiduksia. Laji on myös sorvaa pidempi, tavallisesti 25–35 senttimetrin mittainen.

## Levinneisyys ja elinympäristö
Lajia tavataan nykyisin ainoastaan Ylíkijärvessä Pohjois-Kreikassa. Se on luokiteltu erittäin uhanalaiseksi lajiksi. Se syö kasvillisuutta.

## Lähteet
Padaniannokkasärki

**Padaniannokkasärki**  (*Chondrostoma soetta*) eli **italiannokkasärki** on särkien (Cyprinidae) heimoon kuuluva kalalaji. Se kasvaa yleensä korkeintaan 45 senttimetrin mittaiseksi. Lajila on Pohjois-Italiassa merkitystä ruokakalana.

Padaniannokkasärkiä tavataan Pohjois-Italiassa ja Etelä-Sveitsissä. Moniin jokiin istutettu nokkasärki ja muut vieraslajit ovat syrjäyttäneet sitä. Maatalouden saastuttaminen on tuhonnut sen kutupaikkoja, ja lisääntyvä merimetsokanta on paikoin syönyt kaloja liikaa.

## Lähteet
Vanha Metsä

**Vanha Metsä** on kirjailija J. R. R. Tolkienin luomassa kuvitteellisessa Keski-Maassa Konnun itärajalla sijaitseva metsä. *[[Taru sormusten herrasta]]* -kirjan kuudennessa luvussa hobitit Frodo Reppuli, Samvais Gamgi, Peregrin Tuk ja Meriadoc Rankkibuk kulkevat Vanhan Metsän halki nazgûleita paeten. Heidän ystävänsä Fredegar Bolger oli kuullut Vanhasta Metsästä kauheita tarinoita, joten hän kieltäytyi lähtemästä heidän mukaansa. 

Vanha Halavaukko-niminen puu vangitsee Merrin ja Pippinin sisuksiinsa hobittien lähdettyä Metsään, kunnes Metsän isäntä Tom Bombadil pelastaa hobitit ja majoittaa heidät luokseen yöksi.

Peter Jacksonin ohjaamasta *[[Taru sormusten herrasta (elokuvatrilogia)|Taru sormusten herrasta]]* -elokuvatrilogiasta sekä Vanha Metsä että Tom Bombadil karsittiin pois, ja Frodo, Sam, Merri ja Pippin matkasivat suoraan Briihin ilman eksymistä Metsään.

## Lähteet
Suomen hylkeidensuojelualueet

**Suomen hylkeidensuojelualueet** koostuvat seitsemästä alueesta, joiden yhteispinta-ala on 188 neliökilometriä.  Niitä hallinnoi Metsähallitus. Alueet on perustettu vuonna 2001 harmaahylkeiden ja niiden elinalueiden suojelemiseksi. Ne sijaitsevat Kemissä, Inkoossa ja Kirkkonummella, Kustavissa, Mustasaaressa, Paraisten Korppoossa ja Nauvossa sekä Porvoossa. Suojelualueet ovat osa Natura 2000 -verkostoa. 

Suojelualueiden ulkoraja on vähintään yhden merimailin päässä hyljeluodosta tai luotoryhmästä. Alueet on merkitty virallisille kartoille ja merikorteille, mutta niiden rajoja ei ole merkitty maastoon. Hylkeidensuojelualueilla on liikkumis- ja maihinnousurajoituksia. Metsästys on kielletty koko suojelualueella, ja myös kalastusta on rajoitettu.   

## Lähteet
Koverojärvi

**Koverojärvi** on Suomessa järven nimi:

* Koverojärvi, järvi Hämeenlinnassa
* Koverojärvi, järvi Orivedellä
* Koverojärvi, järvi Padasjoella
* Koverojärvi, järvi Tammelassa
Ajojahti (romaani)

**Ajojahti** () on David Morrellin kirjoittama trilleri, joka on julkaistu toukokuussa 1972. Kirja oli Morrellin ensimmäinen.
Elokuva *[[Taistelija]]* (1982) perustuu kirjaan.

Kirjan on suomentanut Erkki Hakala ja sen on julkaissut suomeksi Gummerus vuonna 1973.

Kirja sai hyviä arvosteluja merkittävissä sanomalehdissä ja aikakauslehdissä lukuun ottamatta *[[Time]]*-lehteä.

## Lähteet
Harjujensuojeluohjelma

**Harjujensuojeluohjelma** on Suomen valtion luonnonsuojeluohjelma, joka toteutettiin Kalevi Sorsan IV hallituksen aikana Matti Ahteen toimiessa ympäristöministerinä valtioneuvoston periaatepäätöksellä 3. toukokuuta 1984.

Tätä ennen oli suoritettu tutkimuksia harjujensuojeluohjelman suunnittelua varten. Tällaiset tutkimukset aloitettiin 1972. Näitä tutkimuksia rahoitettiin ensin Metsäntutkimuslaitoksen luonnonsuojelutoimistosta käsin. Myöhemmin Suomen akatemian luonnontieteellinen toimikunta tuki merkittävästi projektia. Projektia rahoittivat myös seutukaavaliitot, maakuntarahastot, sisäasiainministeriön kaavoitus- ja rakennusosasto sekä Nesslingin säätiö. Tutkimusprojektin tarkoituksena oli selvittää, mitkä harjut ovat sekä monenlaiseen käyttöön soveltuvia että suojelun arvoisia. Pääpainotus kohdistui geologisiin ja maisemallisiin arvoihin. Tutkimus toteutettiin Etelä-Suomessa maastotutkimuksilla, ja muualla Suomessa maastoa tutkittiin pienkoneita käyttäen.

## Lähteet

## Aiheesta muualla
*
Pan (aikakauslehti)

**Pan** oli vuosina 1895–1900 ilmestynyt saksalainen jugendin ajan kulttuurilehti, joka oli tunnettu typografiastaan ja omintakeisesta graafisesta tyylistään. Aikakauslehden perustivat Otto Julius Bierbaum ja Julius Meier-Graefe. *Pan* keskittyi taiteen, kirjallisuuden, teatterin ja musiikin kansainvälisten virtausten seuraamiseen. Lehden avustajiin kuuluivat muun muassa Félix Vallotton, Thomas Theodor Heine ja Frank Wedekind.

## Lähteet

## Aiheesta muualla
Eino A. Wuokko

**Eino Anselm Wuokko**  (24. marraskuuta 1904 Viipuri – 7. joulukuuta 1984 Helsinki) oli suomalainen talousneuvos, toimittaja ja urheiluvaikuttaja.

Eino A. Wuokon vanhemmat olivat suutari Juho Wuokko ja Loviisa Thölberg ja puoliso vuodesta 1939 Eila Elsa Tamminen. Wuokko kävi kolme luokkaa oppikoulua ja valmistui Työväen Akatemiasta. Hän toimi lehtimiehenä vuodesta 1930, ensin *[[Kansan Työ|Kansan Työssä]]* Viipurissa ja sitten  *[[Sosialisti]]ssa* Turussa vuoteen 1940. Valtion tiedotuslaitoksen palveluksessa Wuokko oli 1941–1944. Hän toimi Suomen Työväen Urheiluliiton pääsihteerinä 1943–1955 ja talouspäällikkönä, Urheiluopistosäätiön asiamiehenä 1952–1983 ja Työväenlehdistö -yhdistyksen toimitusjohtajana 1958–1972. Wuokko vaikutti merkittävästi Helsingin urheilutalon rakentamiseen. Hän oli Viipurin kaupunginvaltuuston jäsen useita vuosia ja hänellä oli useita luottamustoimia, kuten Helsingin Tarmon puheenjohtajuus. 1930-luvulla Wuokko oli tunnettu jää- ja jalkapalloilija. Hän sai Suomen urheilun kultaisen ansioristin 1955.

## Lähteet
Linnarauha

**Linnarauha** () on keskiajan germaanisten kuninkaiden aikana muodostunut käytäntö ja oikeussuojatapa. Linnarauhan mukaan linnoituksen sisäiset väkivaltateot rangaistiin ankarammin kuin samanlaiset teot linnan ulkopuolella.
 

Ensimmäisen maailmansodan alussa Saksan puolueet ja ammattijärjestöt solmivat linnarauhan parantaakseen maan sotamenestystä. Linnarauhapolitiikaksi kutsutun sopimuksen mukaan esimerkiksi lakkoja ei sodan aikana järjestetty. Silloinen Saksan äärivasemmisto kuitenkin irtisanoutui linnarauhapolitiikasta.  

Suomen työmarkkinajärjestöt solmivat keväällä 1951 niin sanotun linnarauhasopimuksen, jolla pyrittiin inflaation pysäyttämiseen. Asia tuli vireille muodostettaessa Urho Kekkosen toista hallitusta saman vuoden tammikuussa. Kekkonen piti talouden vakauttamista halltuksensa tärkeänä tavoitteena. Linnarauha merkitsi hintojen ja palkkojen pysyttämistä muuttumattomina viiden kuukauden ajan, toukokuun alusta syyskuun loppuun. Ratkaisu muotoului pitkissä neuvotteluissa, joissa kaikki etujärjestöt ja hallitus joutuivat perääntymään alkuperäisistä tavoitteistaan. Viiden kuukauden linnarauhan aikana oli tarkoitus löytää pysyvämpi ratkaisu inflaation hallitsemiseen.

Nykyajan poliittisena terminä linnarauha tarkoittaa konsensuspolitiikkaa: erimieliset puolueet tai etujärjestöt sopivat tilapäisestä yhteisestä linjasta, jota noudatetaan, vaikka linja ei täysin vastaa eri osapuolten aitoa näkemystä (keskinäiset riitakysymykset ohitetaan jos niistä ei saavuteta yhteisymmärrystä). Sopimus pyritään tekemään sellaiseksi, että se on kaikkien hyväksyttävissä, joten myös pienempiä osapuolia kuunnellaan. 

## Lähteet
Saksan ja Espanjan sopimus (1899)

**Saksan ja Espanjan sopimus vuodelta 1899**, (esp. *Tratado germano-español de 1899*; ) allekirjoitettiin Saksan keisarikunnan ja Espanjan kuningaskunnan välillä jonka perustella Espanja myi valtaosan jäljellä olevista Tyynenmeren saaristaan Saksalle 25 miljoonalle pesetalla (mikä vastaa 17 miljoonaa kultamarkkaa).

1800-luvulla Espanjan imperiumi menetti suurimman osan siirtomaistaan itsenäisyysliikkeille, minkä kehityksen lopputuloksena Espanjan ja Yhdysvaltain sodan aikana vuonna 1898, Espanja menetti suurimman osan jäljellä olevista siirtomaista. Kuubasta tuli itsenäinen, kun taas Yhdysvallat otti Puerto Ricon haltuunsa yhdessä Filippiinien ja Guamin kanssa Espanjan Itä-Intiasta (Espanjan Tyynenmeren siirtomaat). Tämä jätti Espanjalle vain Pohjois-Afrikan siirtomaan ja noin 6&nbsp;000 pientä, harvaan asuttua ja ei kovinkaan tuottavaa Tyynenmeren saarta. Viimeksi mainitut olivat hallinnoimattomia Manilan hallintokeskuksen häviämisen jälkeen, ja ne olivat mahdottomia ylläpitää, kun Espanjan ja Yhdysvaltain sodan aikana kaksi Espanjan laivastoa hävitettiin. Espanjan hallitus päätti myydä loput saaret. Saksa lobbasi Espanjan hallitusta helpottamaan saarten myyntiä Saksalle.

Espanjan pääministeri Francisco Silvela allekirjoitti sopimuksen 12. helmikuuta 1899. Se siirsi Karoliinisaaret ja Pohjois-Mariaanit Saksalle, jotka sitten sijoitettiin Saksan Uuden Guinean lainkäyttövallan alaisuuteen. Palau, myös Karoliinit miehitettiin  ja seuraavien vuosien aikana saksalaiset aloittivat siellä kaivostoiminnan .

Lokakuussa 1914 ensimmäisen maailmansodan aikana Japani hyökkäsi ja valloitti monta Saksalle kuuluvia pikkusaaria. Sodan jälkeen niistä tuli vuonna 1919 Kansanliiton Eteläisen Tyynenmeren mandaattialue Japanin valtakunnan valvonnassa. Toisen maailmansodan aikana ja sen jälkeen Yhdysvallat otti entiset Espanjan ja Saksan saaristot Tyynenmeren alueella haltuunsa.

## Lähteet
Fred VanVleet

**Fredderick Edmund VanVleet** (s. 25. helmikuuta 1994 Rockford, Illinois) on yhdysvaltalainen koripalloilija, pelipaikaltaan pelintekijä. Hän on pelannut NBA:ssa vuodesta 2016 lähtien. Vuonna 2019 VanVleet voitti Toronto Raptorsissa NBA:n mestaruuden ja vuonna 2017 NBA:n kehityssarjan mestaruuden.

## Elämä ja ura

VanVleet pelasi yliopistokoripalloa Wichita Staten joukkueessa vuosina 2012–2016. Hän oli konferenssinsa parhaita muun muassa pallonriistoissa ja korisyötöissä, ja hänet valittiin vuosina 2014 ja 2016 sen parhaaksi pelaajaksi.

VanVleetiä ei varattu NBA:han . Hän pelasi NBA-joukkue Toronto Raptorsin kesäliigajoukkueessa ja teki heinäkuussa Raptorsin kanssa monivuotisen pelaajasopimuksen. Tulokaskaudellaan VanVleet pelasi myös NBA:n kehityssarjaa Raptorsin kehitysjoukkue Raptors 905:ssa jossa voitti sarjan mestaruuden.

Heinäkuussa 2018 VanVleet teki Raptorsin kanssa uuden pelaajasopimuksen. Keväällä 2019 hän pelasi pudostuspeleissä hyvin muun muassa tehden seitsemän kolmen pisteen koria eräässä konferenssifinaaliottelussa. Raptors eteni historiansa ensimmäisen kerran NBA:n loppuotteluihin hallinnutta mestaria Golden State Warriorsia vastaan ja voitti ottelusarjan 4–2-voitoin. Mestaruuden ratkaisseessa ottelussa VanVleet heitti 22 pistettä.

## Lähteet
* Fred VanVleet Stats Basketball-Reference.com 
* Fred VanVleet G-League Stats Basketball-Reference.com 
* Fred VanVleet College Stats College Basketball at Sports-Reference.com 
* Profiili Wichita State Athletics 

### Viitteet

## Aiheesta muualla

* Profiili NBA
Jaakkola (Myrskylä)

**Jaakkola** () on kylä Myrskylän kunnan eteläosassa, Myrskylästä Liljendaliin ja edelleen Loviisaan johtavan tien varrella, Se on maanmittauslaitoksen kiinteistörekisterissä Myrskylän kunnan seitsemäs maarekisterikylä 504 (Myrskylän kunta) - 403 (Jaakkola) kaikkiaan seitsemästä kylästä.

Jaakkolan asutus on hajanaista, pääosin maatiloja, eikä varsinaista kyläkeskusta ole. Jaakkolassa on ollut Uudensillan ruotsinkielinen kansakoulu ().  

Jaakkolassa on ollut meijeri: *Nybro mejeri*.  Kreivilässä on yksi Myrskylän yhdeksästä maidontuotantotilasta, mikä on kylän ainut. Jaakkolassa on yksi maidontuotantomaatila, Braskas, mikä kuuluu Arla-Ingmanin Sipoon meijerin piiriin.

## Lähteet
Onnenhetkiä

**Onnenhetkiä** (*Le Petit théâtre de Jean Renoir*) on Jean Renoirin viimeiseksi jäänyt elokuvaohjaus vuodelta 1970. Televisiolle tehty elokuva koostuu kolmesta, tavallaan neljästäkin episodista, jotka Renoir on itse käsikirjoittanut ja jotka hän elokuvassa myös itse esittelee. 

Ensimmäinen episodi, ”Viimeinen jouluillallinen”, perustuu Hans Christian Andersenin satuun ja kertoo Seine-joen siltojen alla asuvista vanhasta miehestä ja naisesta. Toinen, kokeellinen ”Sähkökiillottaja” kertoo parkettiaan pakkomielteisesti puunaavasta kotirouvasta ja tämän kahdesta aviomiehestä osittain lauletuin vuorosanoin ja sekakuoron kommentoimana. Kolmas episodi ”Yvetot’n kuningas” on suvaitsevaisuudelle omistettu lyhyt komedia ”aisankannattajasta” eli miehestä, joka hyväksyy uskottoman vaimonsa rakastajan. Eräänlainen neljäs episodi on toisen ja kolmannen tarinan väliin sijoitettu musiikkiesitys, Jeanne Moreaun laulama ”Quand l’amour meurt”.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet
Reiko Aonuma

**Reiko Aonuma** (, s. 28. tammikuuta 1954 Nagano, Naganon prefektuuri) on japanilainen kilpauransa päättänyt koripalloilija.

Aonuma kuului Japanin naisten maajoukkueen kokoonpanoon sen saavuttaessa MM-hopeaa Kolumbiassa 1975. Mitali oli Tokion kesäolympialaisiin 2020 asti Japanin ainoa koripallon olympia- tai MM-mitali aikuisten tasolla. Aonuma kuului myös Japanin viidenneksi sijoittuneeseen joukkueeseen Montréalin kesäolympialaisissa 1976 ja Aasian kisoissa 1974 kultaa voittaneeseen kokoonpanoon.

## Lähteet
* 

### Viitteet

## Aiheesta muualla
* 
* Toinen profiili FIBA Archive
Pekka Timonen

**Pekka Timonen** (s. 1966 Oulu) on suomalainen virkamies. Hän on toiminut Vantaan kaupunginjohtajana vuodesta 2023 lähtien. Hän aloitti tehtävässä syyskuun 2023 alussa.

Timonen on koulutukseltaan filosofian maisteri. Aikaisemmin hän on toiminut Lahden kaupunginjohtajana vuosina 2018–2023, Helsingin kaupungin kulttuurijohtajana, Valtioneuvoston kanslian pääsihteerinä, viestintätoimisto Kreabin toimitusjohtajana, Finnagora-instituutin johtajana Budapestissä ja Kaapelitehtaan toimitusjohtajana.

## Lähteet
Vanha hautausmaa (Lahti)

**Vanha hautausmaa** (myös *Lahden vanha hautausmaa*) on Lahden kaupungiksi 16. marraskuuta 1905 itsenäistyneen Hollolan kunnan Lahden kauppalasta ensimmäinen oma hautausmaa. Vanhalle hautausmaalle haudattiin ensimmäinen vainaja, hukkumalla kuollut Karl William Andersson, 15. heinäkuuta 1894.Lahden kauppalan yleinen kokous oli määrännyt hautausehdot yleisessä kokouksessaamn 18. kesäkuuta 1894.   Hautausmaa kuului Hollolan seurakunnalle vuoteen 1916 saakka, kunnes nykyinen Keski-Lahden evankelis-luterilainen seurakunta itsenäistyi Hollolan evankelis-luterilaisesta seurakunnasta. Tällöin Korkeamäkeä alettiin kutsua Hautausmaanmäeksi. Hautausmaan pinta-ala on 1,8 hehtaaria, ja sinne on haudattu Lahden kauppalan ja kaupungin kannalta merkittäviä henkilöitä.  Hautausmaan toimisto sijaitsee Radiomäen urheilukentän eteläpuolella. 

Kun Lahden evankelis-luterilainen seurakunta, nykyinen Keski-Lahden evankelis-luterilainen seurakunta, oli itsenäistynyt vasta 1916 Hollolan evankelis-luterilaisesta seurakunnasta, vaikka Lahden kauppala oli itsenäistynyt maallisesta Hollolan kunnasta jo 1905, havaittiin, että hautausmaa oli jäänyt pieneksi, minkä vuoksi jo 3. kesäkuuta 1917 vihittiin Lahden kaupunkiin Uusi hautausmaa. Näin ollen Pitkällämäellä oleva Lahden hautausmaa jäi Vanhaksi hautausmaaksi. Vasta 19. syyskuuta 1958 Uusi hautausmaa nimettiin Mustakallion hautausmaaksi. Monet Suomen sisällissodan kuolleet on haudattu juuri Mustakallion hautausmaalle. 

## Rakennukset
Vanhalla hautausmaalla on hautausmaatoimisto Radiomäenkatu 20:ssä. Siellä on myös 1918 Lahden taisteluissa kaatuneiden osasto Brandensteinin sotilaiden muistomerkki.

## Muuta

Lahden seudun Oppaat ry järjestää opastuksia 13.6., 11.7, 25.7. ja 8.8.2019 vanhalle hautausmaalle 17:00 - 19:30.  

## Vanhalle hautausmaalle haudattuja henkilöitä
* August Fellman
* Arvi Hauvonen, Lahden vanhan radioaseman ja Lahden radioaseman ensimmäinen käyttöinsinööri
* Kalle Helenius, Fazerin Oululaisen perustaja  
* Kaarlo Oskari Kivekäs, kauppaneuvos, Etelä-Suomen Sanomien kustantaja
* Ossi Kivekäs, Etelä-Suomen Sanomien kustantaja
* Onni Liipola 1875-1950, puutarhuri, joka myi Liipolan maapohjaa asuinrakentamisen käyttöön
* Matti Oinonen, yleisesikuntaeversti ja pioneeritaktiikan uudistaja 
* Emmanuel Sirkkunen, Lahden sahan perustaja 

## Lähteet

## Aiheesta muualla
Ludwig van Beethoven (kappale)

**Ludwig van Beethoven** on Matti Inkisen tekemä Sig-yhtyeen kappale vuodelta 1984.  Se julkaistiin mm Sigin Unelmia-levyllä. Kappale on tyyliltään poppia. Inkinen sai idean kappaleeseensa, kun alkoi miettiä miltä tuntuisi elää Saksassa. Jälkikäteen Inkinen kertoi, että yleisöltä meni ohi viittaus Ulrike Meinhofiin.

## Lähteet
Johanna Lahti

**Johanna Lahti** (s. 7. lokakuuta 1971 Pori) on suomalainen toimittaja ja filosofian maisteri. Vuonna 2019 hänet nimitettiin Ilta-Sanomien vastaavaksi päätoimittajaksi.

Johanna Lahti on syntynyt Porissa työväentaustaiseen perheeseen. Hänen isänsä oli sähköasentaja ja äiti perushoitaja. Hän opiskeli Tampereen yliopistossa, jossa hänen pääaineenaan oli englanti. Opiskelunsa jälkeen hän halusi päästä töihin toimittajaksi mutta joutui tekemään aluksi muita töitä 1990-luvun alun laman aikana.

Hän pääsi myöhemmin Helsingin Sanomiin urheilutoimitukseen kesätöihin parina vuonna. Ennen nimitystään Ilta-Sanomien vastaavaksi päätoimittajaksi hän on työskennellyt siellä muissa tehtävissä, muun muassa viihdetoimituksen, viikonvaihdeliitteen ja tv-lehden esimiehenä, Lontoon-kirjeenvaihtajana ja ulkomaantoimittajana 13 vuoden ajan. Vuodesta 2016 hän oli Sanoma Lifestylen johtajana, jossa työssä hän oli kahdeksan Sanoma Media Finlandin aikakauslehden päätoimittajan esimiehenä. Sitä ennen hän johti Sanoma Lifestylen Naiset-sisältöryhmää. Me Naiset -lehden päätoimittaja ja toimituspäällikkö hän oli vuosina 2010–2016.

## Lähteet

## Aiheesta muualla
* 
*
Mario & Sonic at the Olympic Games Tokyo 2020

**Mario & Sonic at the Olympic Games Tokyo 2020** () on Nintendo Switch -pelikonsolin peli, joka pohjautuu alun perin vuodelle 2020 kaavailtuihin kesäolympialaisiin, jotka COVID-19-pandemian takia jouduttiin siirtämään vuodelle 2021. Peli on kuudes ja viimeinen peli Mario & Sonic -pelisarjassa.

## Pelattavuus
Pelattavuus on samanlainen kuin sarjan muissakin peleissä. Pelin tapahtumat sijoittuvat vuoden 2021 Tokiossa järjestettäviin kesäolympialaisiin.

## Lajit
### Normaalit
* Urheilukiipeily
* Karate - Kumite
* Surffaus
* Rullalautailu
* Liikunta
* 100m vapaauinti
* Hevosratsastus
* 1000m kanoottimelonta, tuplat
* 110m aitajuoksu
* Jalkapallo
* Jousiammunta
* Sulkapallo
* Nyrkkeily
* Keihäänheitto
* Rugby-seitsemän
* Miekkailu

### Unelma
* Unelma-ammunta
* Unelma kisa
* Unelma karate

### Old-shcool Mode
* 100m juoksu
* 400m aitajuoksu
* Pituushyppy
* Maratooni
* 10m alustahyppy
* Hyppy (Vault)
* Kanootinmelonta
* Judo
* Lentopallo
* Tähtäysammunta

## Hahmot
### Nintendo-hahmot:
* Mario
* Luigi
* Peach
* Daisy
* Bowser
* Wario
* Waluigi
* Yoshi
* Donkey Kong
* Bowser Jr.

### Sega-hahmot:
* Sonic
* Tails
* Knuckles
* Amy
* Tri. Eggman
* Shadow
* Silver
* Metal Sonic
* Blaze
* Vector

## Lisää muualta
* Virallinen kotisivu
Petulia

**Petulia** on The Beatles -elokuvillaan maineeseen nousseen Richard Lesterin ohjaama brittiläinen romanttinen draamaelokuva vuodelta 1968. Se perustuu John Haasen romaaniin *Me and the Arch Kook Petulia*. 

## Juoni
Kalifornian San Franciscoon sijoittuvassa tarinassa mieleltään epävakaa englantilaistaustainen seurapiirinainen Petulia (Julie Christie) jättää komean mutta väkivaltaisen miehensä (Richard Chamberlain), miljonääri-isänsä (Joseph Cotten) varoilla elävän tyhjäntoimittajan, ja antautuu sekavaan suhteeseen avioeron keskellä olevan lääkäri Archien (George C. Scott) kanssa. Sivujuonina ovat Petulian ongelmat meksikolaisen adoptiopoikansa kanssa ja Archien etääntynyt suhde sekä vaimoonsa (Shirley Knight) että omiin kouluikäisiin poikiinsa.

## Rooleissa

## Tuotanto
Joidenkin arvioijien ”hyperaktiiviseksi” luonnehtimassa elokuvassa käytetään monia Ranskan uuden aallon elokuvan keinoja kuten hyppyleikkausta, nopeita ajallisia siirtymiä välähdyksenomaisine takaumineen ja tulevaa ennakoivine *flashforwardeineen*. *Petulia* oli Nicolas Roegin viimeinen pelkästään kuvaajan roolissa tekemä elokuva, ja myöhempien Roeg-ohjausten (esim. *[[Kauhunkierre]]*, 1973) perusteella voi päätellä monien elokuvan ratkaisujen olevan yhtä paljon Roegin kuin Lesterinkin käsialaa.

Yläluokkaan sijoittuvan tarinan taustalla nähdään tuon ajan sanfranciscolaisen hippiliikkeen ilmentymiä. Yöelämäkohtauksissa esiintyvät lyhyesti Big Brother and the Holding Company mukanaan myös Janis Joplin sekä Grateful Dead, jonka jäseniä esiintyy myös avustajina joissakin kohtauksissa.

## Vastaanotto ja myöhempi arvostus
Elokuva sai teattereissa huonosti katsojia, mutta tuotti tekijöilleen joitakin palkintoehdokkuuksia: käsikirjoituksesta Lawrence B. Marcusille (Writers Guild of America) sekä rooleista Shirley Knightille (Laurel Award) ja George C. Scottille (New York Film Critics Circle ja National Society of Film Critics).

Yhdysvaltalainen elokuvakriitikko Roger Ebert antoi *Petulialle* täydet neljä tähteä ja kirjoitti sen muistuttavan Antonionin *[[Kuumetta]]* (1962) ja Resnais’n elokuvaa *[[Viime vuonna Marienbadissa]]* (1961) siinä, ettei sekään tarjoa katsojalle valmista positiivista tunnetta koettavaksi vaan antaa katsojan välillä ärsyyntyneenäkin muodostaa oma käsityksensä tarinasta. *Petulia* herätti hänessä epätoivon ja surun tunteita ilman, että elokuvassa olisi silti yhtään mitään vikaa. *Helsingin Sanomien* Mikael Fränti kirjoitti elokuvan tv-esitysten 1985 ja 1992 alla sen olevan Lesterin maineikkain ohjaustyö, toisaalta lohduttoman pessimistinen, toisaalta tolkuttoman vauhdikas nopeine leikkauksineen ja temppuilevine kuvauksineen. ”Lesterin näkemys 1960-luvun lopun etsinnästä on ristiriitainen ja särmikäs, hänen elokuvansa täyttyy sarjoista irrallisia kohtauksia, tilanteita ja tunnelmia. Hän kuvaa kommunikaatiokatkosta ja vieraantumisen dramatiikkaa, rakastamisen sietämätöntä vaikeutta ja seksin esineellistymistä.”

*[[The New York Times]]in* kriitikot valitsivat *Petulian* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Seo Hyo-seon

**Seo Hyo-seon** (hangul: 서 효선, s. 20. syyskuuta 1966) on eteläkorealainen kilpauransa päättänyt maahockeypelaaja ja olympiamitalisti.

Seo kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa. Hän teki olympiaturnauksessa kaksi maalia, joista toinen oli Isoa-Britanniaa vastaan käydyn välierän ainoa osuma.

## Lähteet
* Seo Hyo-Seon Bio, Stats, and Results Olympics at Sports-Reference.com 

### Viitteet
The Pokémon Company

**The Pokémon Company** () on japanilainen yhtiö, joka on vastuussa Pokémon -tuotesarjan brändinhallinnasta, tuotannosta, markkinoinnista ja lisensoimisesta. Siihen lukeutuu videopelit, keräilykorttipeli, anime televisio -ja elokuvasarjat, mangat, kodin viihdetuotteet, oheistuotteet ja muut tuotantoalueet. Yhtiö perustettiin kolmen yrityksen yhteishankkeena, jotka omaavat osan tekijänoikeuksista; nämä yhtiöt ovat Nintendo, Game Freak ja Creatures Inc.

## Julkaistut tuotteet
### Videopelit
* *[[Pokémon (pelisarja)]]*
** *[[Luettelo Pokémon-peleistä]]*
* *[[Pokémon Trading Card Game]]*
* *[[Pokémon Trading Figure Game]]*
### Anime
* *[[Pokémon (anime)]]*
* *Pokémon* anime-elokuvat
### Kirjat
* *Pokémon* mangasarjat
* *Pokémon Junior* lasten puuhakirjat
### Elokuvat
* *Pokémon* anime-elokuvat
* *[[Pokémon Detective Pikachu]]* (näytelty elokuva)
Mustankallion hautausmaa

**Mustankallion hautausmaa** on itsenäisen Lahden kaupungin toinen hautausmaa, joka vihittiin käyttöön 3. kesäkuuta 1917 nimellä Uusi hautausmaa. Lahden Vanha hautausmaa oli perustettu 1894 Pitkällemäelle. Uusi hautausmaa  19. syyskuuta 1958 nimettiin Mustankallion hautausmaaksi. Monet Suomen sisällissodan kuolleet on haudattu juuri Mustankallion hautausmaalle. 

Mustankallion hautausmaalla on myös ilmapommituksissa 1939-1944 surmansa saaneiden muistokivi. 

## Lähteet
Läntinen hautausmaa

**Läntinen hautausmaa** on Lahden kolmas hautausmaa Vanhan hautausmaan ja Uuden hautausmaan eli Mustankallion hautausmaan jälkeen. Se perustettiin vuonna 1921 ja sen pinta-ala on 11,7 hehtaaria, josta 7,7 hehtaaria on käytössä. Hautausmaa sijaitsee Kärpäsessä Kärpäsenmäellä.

## Lähteet
Ghislain Printant

**Ghislain Printant** (s. 3. toukokuuta 1961) on ranskalainen jalkapallovalmentaja ja entinen maalivahti. Toukokuusta 2022 lähtien hän on toiminut Norsunluurannikon jalkapallomaajoukkueen apuvalmentajana.

## Ura

Printantin pelaajaura rajoittui Ranskan amatöörisarjoihin. Hän edusti maalivahtina kasvattajaseuransa ASPTT Montpellierin lisäksi Montpellier HSC:tä ja PI Vendarguesia. Hän lopetti pelaajauransa jo vuonna 1989, vain 28-vuotiaana ja siirtyi Montpellier HSC:n organisaatioon maalivahtivalmentajaksi. Hän toimi vuosina 1992–1994 Marvejol Sportsin päävalmentajan, kunnes palasi takaisin maalivahtivalmentajaksi Montpellieriin. Printant työskenteli pitkään Montpellierin organisaatiossa ja valmensi sekä U16-juniorijoukkuetta että Montpellierin reservijoukkuetta.

Printant siirtyi vuonna 2010 SC Bastian organisaatioon ja toimi valmennuskeskuksessa juniorivalmentajana sekä U19-joukkueen päävalmentajana. Marraskuussa 2014 hänestä tuli Bastian edustusjoukkueen päävalmentaja Claude Makélélén saatua potkut. Bastia säilytti Printantin johdolla liigapaikkansa ja eteni Coupe de la Liguen loppuotteluun, jossa se hävisi Paris Saint-Germainille 0–4. Printant valmensi Bastiaa ilman valmentajadiplomia, jonka hän suoritti keväällä 2015. Bastia erotti Printantin tehtävistään tammikuussa 2016.

Tammikuussa 2017 Printant palasi Montpellieriin, kun hänestä tuli Jean-Louis Gasset'n apuvalmentaja. Joukkue säilytti heidän johdollaan paikkansa liigassa ja he jättivät tehtävänsä kauden päätteeksi.

Joulukuussa 2017 Printantin ura jatkui Gasset'n aisaparina AS Saint-Étiennessä. Kaksikko luotsasi Saint-Étiennen vahvaan menestykseen kevätkaudella ja joukkue nousi alemmasta keskikastista seitsemänneksi. Kaudella 2018/19 he luotsasivat Saint-Étiennen neljänneksi. Kauden jälkeen Gasset jätti tehtävänsä ja kesäkuun alussa 2019 Printant nimettiin seuran päävalmentajaksi kaksivuotisella sopimuksella.

Elokuussa 2020 Printant jatkoi yhteistyötään Gasset'n kanssa, kun hänestä tuli Girondins Bordeaux'n apuvalmentaja. Printant toimi tehtävässä kauden 2020/21 ajan ja jätti tehtävänsä Gasset'n potkujen myötä kauden jälkeen. Kaksikon yhteistyö jatkui toukokuussa 2022 Norsunluurannikon jalkapallomaajoukkueessa, kun Gasset valitsi Printantin valmennustiimiinsä. 

## Lähteet
Niels Frederiksen

**Niels Frederiksen** (s. 5. marraskuuta 1970) on tanskalainen jalkapallovalmentaja. Heinäkuusta 2024 lähtien hän on toiminut Lech Poznańin päävalmentajana.

## Ura

Taloustieteistä valmistunut Frederiksen aloitti valmennusuransa juniorivalmentajana B1893:ssa työskennellen samalla Danske Bankissa. Hän siirtyi vuonna 2006 Lyngby BK:n organisaatioon U19-joukkueen päävalmentajaksi. Maaliskuussa 2009 hän nousi erotetun Henrik Larsenin seuraajaksi Lyngbyn päävalmentajaksi. Lyngby pelasi Frederiksenin alaisuudessa vahvan loppukauden ja kesällä seura teki hänen kanssaan jatkosopimuksen.

Kaudella 2019/10 Frederiksen luotsasi Lyngbyn Tanskan 1. divisioonassa hopealle ja joukkue nousi Tanskan Superliigan. Joukkue säilytti sarjapaikkansa kaudella 2010/11, mutta seuraavalla kaudella tuloksena oli putoaminen takaisin 1. divisioonaan. Nelossijaan päättyneen kauden 2012/13 jälkeen Frederiksen jätti Lyngbyn ja siirtyi Esbjerg fB:n päävalmentajaksi. Esbjergissä parhaaksi saavutukseksi jäi välieräpaikka Tanskan cupissa 2014/15. Kehno alkukausi johti Frederiksenin potkuihin elokuussa 2015. 

Elokuun lopussa 2015 Frederiksenistä tuli Tanskan U21-maajoukkueen päävalmentaja. Frederiksenin johdolla Tanska pelasi olympialaisissa 2016 ja eteni puolivälieriin. Frederiksen luotsasi Brøndbyn kaudella 2020/21 Tanskan mestariksi 16 vuoden tauon jälkeen.Brondby is proclaimed champion of the Danish league 16 years later SportsFinding. Viitattu 6.2.2022.  Mestaruuskauden jälkeen Frederiksen ei onnistunut luotsaamaan Brøndbyä samanlaiseen menestykseen. Kaudella 2021/22 joukkue oli neljäs ja kauden 2022/23 ensimmäisellä puoliskolla joukkue vajosi liigan alempaan keskikastiin. Lopulta sijalle 10 vajonnut Brøndby erotti Frederiksenin tehtävästään marraskuun puolivälissä 2022.Brøndby fyrer Niels Frederiksen

Heinäkuussa 2024 Frederiksen aloitti Puolan Ekstraklasassa pelaavan Lech Poznańin päävalmentajana.Niels Frederiksen trenerem Lecha

## Meriitit

* Tanskan mestaruus: 2021

## Lähteet
Tiedostoattribuutti

**Tiedostoattribuutti** on tiedostoon liittyvää metatietoa, jotka määrittävät järjestelmän toimintaa. Attribuuteilla voi olla kaksi tilaa: asetettu ja tyhjä. Attribuutit ovat erillinen käsite tiedostojen aikaleimoista, niiden nimien tiedostopäätteistä tai käyttöoikeusasetuksista. Tiedostojen lisäksi hakemistoilla ja taltioilla voi olla attribuutteja. Attribuutteja käyttävät tietokoneen käyttöjärjestelmä sekä sovellusohjelmat.

Tiedostoattribuutit ovat erillinen mekanismi kuin klassiset Unix-tyyliset käyttöoikeudet ja omistajat (kts. chmod) ja käyttäjäoikeuslistat (ACL).

Esimerkki attribuutista on NTFS-tiedostojärjestelmän arkistobitti, joka asetetaan kun tiedosto muuttuu ja varmuuskopion ottamisen yhteydessä tila tyhjennetään.

Attribuuttien tilan muuttamiseen ja katsomiseen on eri ohjelmia:
* `attrib` (DOS, OS/2, Windows)
* `chflags` (BSD, macOS)
* `chattr`, `lsattr` (Linux, IRIX, AIX)
* `chatr` (HP-UX)

## Lähteet
Mörkön kirkko

**Mörkön kirkko** () on kirkkorakennus, joka sijaitsee Mörkössä, Södertäljen eteläpuolella Ruotsin Södermanlandissa. Se kuuluu Hölö-Mörkön seurakunnalle. 

## Urut

* Ensimmäiset urut rakensi vuonna 1790 tukholmalainen Jonas Ekengren, ja niissä oli 10 äänikertaa. 
* Vuonna 1907 valmistuneet toiset urut rakensi tukholmalainen CJ Lund & Son, ja niissä oli 12 osaa, kaksi sormiota ja jalkio. 
* Nykyiset urut rakensi vuonna 1974 strängnäsiläinen EA Setterquist & Son, ja ne ovat mekaaniset. Julkisivu on alkuperäisistä 1790-luvun uruista.

## Kuvat

Mörkö kyrka, 2017.jpg|
Mörkö kyrka, 2017a.jpg|
Mörkö kyrka, 2017b.jpg|
Mörkö kyrka, klockstapel, 2017.jpg|


## Aiheesta muualla

* Hölö-Mörkön seurakunnan kotisivuilla